**Γενικό Λύκειο Σκύδρας «Γεώργιος Δήμου»**

**Σχολικό έτος 2022-2023**

**Εκπαιδευτικός Όμιλος Επιχειρηματολογίας**

**Ετήσια συνοπτική έκθεση**

**10 Μαΐου 2023**

**Υπεύθυνη Ομίλου: Μισαηλίδου Δέσποινα (ΠΕ02, Φιλόλογος)**

**Συμμετέχουσα εκπαιδευτικός: Μαγκάτη Ελένη**

 Κατά τη διάρκεια του σχολικού έτους 2022-2023 λειτούργησε στο σχολείο Εκπαιδευτικός Όμιλος Επιχειρηματολογίας. Συμμετείχαν 11 μαθητές/-τριες από τμήματα και των τριών τάξεων. Οι στόχοι λειτουργίας του υπήρξαν η ανάπτυξη της ικανότητας των μαθητών/-τριών να επιχειρηματολογούν επί ενός συγκεκριμένου θέματος και να ασκούν κριτική στις θέσεις και τα επιχειρήματα της αντίπαλης ομάδας καθώς και η καλλιέργεια της συνεργασίας μεταξύ τους σε καθορισμένο πλαίσιο κανόνων. Οι στόχοι υλοποιήθηκαν με τη συστηματική παρακολούθηση από το σύνολο των συμμετεχόντων/-ουσών μαθητών/-τριών στο δίωρο εβδομαδιαίο ωράριο λειτουργίας του Ομίλου και τη συμμετοχή τους σε Αγώνες Επιχειρηματολογίας. Συγκεκριμένα, οι μαθητές/-τριες του Ομίλου συμμετείχαν στην προκριματική φάση των Ρητορικών Αγώνων Επιχειρηματολογίας – Αντιλογίας που διοργάνωσε η Δ/νση  Β/θμιας Εκπ/σης  Ν. Πέλλας καθώς και διαδικτυακά στον μαθητικό διαγωνισμό «Εικονικές Δίκες ΄΄Πρωταγόρας΄΄» του Εκπαιδευτικού Οργανισμού «Afixis». Το έργο του Ομίλου αποτιμάται θετικά καθώς συνέβαλε στην εξοικείωση των μαθητών/-τριών με τον διάλογο ως τον μοναδικό επιτρεπτό τρόπο επίλυσης των κοινωνικών διαφορών και στην καλλιέργεια των ρητορικών τους δυνατοτήτων.

**Υπεύθυνη Εκπαιδευτικού Ομίλου Επιχειρηματολογίας**

**Μισαηλίδου Δέσποινα**